Diari Oficial de la Generalitat Valenciana


Sumari del DOGV 6265, del 12-05-2010 (2010/5289)

ORDE 15/2010, de 30 d'abril, de la Conselleria d'Agricultura, Pesca i Alimentació, d'autorització de celebració d'eleccions anticipades en la Confraria de Pescadors de la Vila Joiosa.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6265

Data del DOGV
:   12-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5289


Data del document
:   30-04-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * pescador
    * eleccions

ORDE 15/2010, de 30 d'abril, de la Conselleria d'Agricultura, Pesca i Alimentació, d'autorització de celebració d'eleccions anticipades en la Confraria de Pescadors de la Vila Joiosa. [2010/5289]  
En l'article 69 de la Llei 9/1998, de 15 de desembre, de Pesca Marítima de la Comunitat Valenciana, es regula l'elecció dels membres dels òrgans plenaris superiors de govern de les confraries, que s'haurà de realitzar per mitjà d'orde de la conselleria competent en matèria de pesca.  
L'escrit es va rebre amb data 27 de gener de 2010, i es va informar a la Direcció General d'Empreses Agroalimentàries i Desenvolupament del Medi Rural sobre l'acord adoptat per la junta de la Confraria de la Vila Joiosa amb data 19 de desembre de 2009. Es van detectat defectes en l'escrit, que es van esmenar posteriorment per mitjà de l'escrit de 21 d'abril de 2010.  
Vist l'informe de l'advocacia de la Generalitat, en què s'indica que:  
Atés que la proposta de convocar eleccions anticipades en la Confraria es produïx en junta general extraordinària convocada a l'efecte i s'obté la majoria necessària per a aprovar-la, està d'acord amb el que s'establix en els estatuts de la Confraria, i per això s'emet informe positiu sobre la convocatòria d'eleccions anticipades.  
Per la facultat que em conferix l'article 69 de la Llei 9/1998, de 15 de desembre, de Pesca Marítima de la Comunitat Valenciana,  
ORDENE  
Primer  
La Confraria de Pescadors de la Vila Joiosa ha de procedir a la celebració d'eleccions anticipades, que hauran de tindre lloc entre l'1 de juliol i el 31 de juliol de 2010.  
Segon  
Una vegada elaborat el pla electoral, la Confraria de la Vila Joiosa l'ha de remetre a la Direcció Territorial d'Alacant perquè l'aprove el director territorial.  
Tercer  
Cal remetre a la Direcció Territorial d'Alacant còpia de les actes relatives a tot el procés electoral signades per tots els integrants de la mesa electoral, en el termini màxim de deu dies comptadors des de l'acabament del procés electoral.  
Quart  
La mesa electoral té encomanada la funció de presidir la votació, vigilar la seua regularitat, mantindre l'orde, realitzar l'escrutini i vetlar per la legalitat del sufragi. La comissió electoral resoldrà, en primera instància i en el termini de dos dies, les reclamacions i els problemes que es plantegen en el transcurs de l'acte electoral. Contra els seus acords es podrà interposar un recurs d'alçada en el termini d'un mes davant del director territorial d'Alacant.  
Cinqué  
La Llei Orgànica 5/1985, de 19 de juny, sobre Règim Electoral General, i les seues modificacions, regiran amb caràcter supletori tot allò que resulte aplicable.  
Sisé  
Es faculta la directora general d'Empreses Agroalimentàries i Desenvolupament del Medi Rural perquè emeta els actes, les resolucions i les instruccions que siguen necessaris per a l'aplicació d'esta orde.  
Seté  
Contra este acte, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes, comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 d'abril de 2010  
La consellera d'Agricultura, Pesca i Alimentació,  
MARITINA HERNÁNDEZ MIÑANA